รถไฟฟ้าใต้ดินสายเคโอ
**การโจมตีโตเกียว เดือนตุลาคม พ.ศ. 2564** เป็นเหตุการณ์ที่เกิดขึ้นในคืนวันที่ 31 ตุลาคม พ.ศ. 2564 บนรถไฟฟ้าที่กำลังวิ่งอยู่บนสายเคโอ จากเหตุการณ์ดังกล่าวทำให้มีผู้ได้รับบาดเจ็บสาหัส 1 ราย และบาดเจ็บอีก 17 คน

เหตุการณ์
---------

เวลาประมาณ 20:00 น. ของคืนวันอาทิตย์ที่ 31 ตุลาคม พ.ศ. 2564 ซึ่งตรงกับวันฮาโลวีนที่จัดขึ้นเป็นประจำทุกปี มีชายคนหนึ่งได้แทงผู้โดยสารวัย 72 ปีด้วยมีดที่เขาพกมาในรถไฟฟ้าสายเคโอที่กำลังมุ่งหน้าสู่สถานีชินจูกุในเมืองโชฟุ โตเกียวตะวันตก นอกจากนี้ยังได้เทน้ำมันที่บรรจุอยู่ในขวดน้ำพลาสติก และจุดไฟเผาในตู้รถไฟฟ้าที่ 5 และบนเก้าอี้นั่งโดยสาร ทำให้มีผู้บาดเจ็บจากควันไฟรวมเด็กชั้นประถมศึกษา ทำให้ผู้โดยสารกด "ปุ่มแจ้งเตือนฉุกเฉิน" ที่ติดตั้งอยู่บนตู้รถไฟฟ้าที่ 4 และ 3 ตามลำดับ จนในที่สุดรถไฟฟ้าก็หยุดอยู่กับที่ใกล้กับสถานีโคกูเรียว โดยเว้นระยะห่างจากจุดที่ควรจะหยุด 2 เมตร หนึ่งในผู้โดยสารที่อยู่บนรถไฟฟ้าขบวนเดียวกันกับที่ชายผู้ก่อการอยู่ได้กล่าวกับ *เอ็นเอชเค* ว่าไม่สามารถเปิดประตูได้ และผู้โดยสารทุกคนกำลังตื่นตระหนก เลยเปิดหน้าต่างเพื่อหนีออกมาจากบนรถไฟฟ้าให้ได้เร็วที่สุด โดยหลังจากการกดปุ่มแจ้งเตือนฉุกเฉินจนถึงเวลาที่ผู้ก่อการถูกจับกุมโดยเจ้าหน้าที่ตำรวจ ใช้เวลาทั้งสิ้น 13 นาที และรถดับเพลิงจากกรมดับเพลิงอีก 45 คันมายังที่เกิดเหตุ

จากเหตุการณ์ดังกล่าวทำให้มีการหยุดการให้บริการรถไฟฟ้าชั่วคราวของสายเคโอในช่วงสถานีสึสึจิกาโอกะและสถานีโตบิตะกิว และสายเคโอ ซางามิฮาระในช่วงสถานีโชฟุและสถานีวากาบาได แต่ก็ได้มีการเปิดให้บริการอีกครั้งในวันที่ 1 พฤศจิกายน ในเวลา 1:18 น.

ผู้ก่อการ
---------

จากการสอบสวนของกรมตำรวจนครบาลโตเกียว ผู้ต้องสงสัย เคียวตะ ฮัตโตริ ได้รับสารภาพว่าเขาต้องการที่จะฆ่าคนเพื่อที่จะได้รับโทษประหารชีวิต นอกจากนี้ยังกล่าวอีกว่าถ้าตนได้ฆ่าสองคน นั่นอาจทำให้เขาต้องโทษประหารชีวิต ผู้โดยสารบนรถไฟฟ้าคันดังกล่าวที่ได้ถ่ายคลิปวิดีโอได้กล่าวว่า ผู้ก่อการที่แต่งตัวเป็นโจ๊กเกอร์ได้นั่งลงบนเก้าอี้นั่งโดยสารโดยมือข้างซ้ายถือบุหรี่และมือข้างขวาถือมีด เมื่อเจ้าหน้าที่ตำรวจเข้าจับกุม ผู้ก่อการไม่ได้มีท่าที่ขัดขืนและกล่าวว่าเขาต้องการที่จะตายเพราะอาชีพการงานและความรักของเขา

การตอบสนองและมาตรการป้องกัน
---------------------------

### ประตูรถไฟฟ้าเปิดไม่ได้

ตามคำแถลงของบริษัทเคโอ ซึ่งเป็นบริษัทให้บริการเดินรถไฟฟ้าใต้ดินสายเคโอ ได้เปิดเผยว่ามีผู้โดยสารได้กดปุ่มเปิดประตูฉุกเฉิน ซึ่งทำให้ความเร็วของรถไฟฟ้าค่อย ๆ ชลอลงโดยอัตโนมัติจนหยุดนิ่งอยู่กับที่ ด้วยเหตุนี้ จุดที่รถไฟฟ้าควรจะหยุดและชานชาลาจึงไม่ขนานกัน ทำให้พนักงานขับรถไฟฟ้าตัดสินใจเลือกที่จะไม่เปิดประตูเนื่องจากจะทำให้ผู้โดยสารไม่สามารถลงจากรถไฟฟ้าอย่างปลอดภัยได้ นอกจากนี้ยังไม่มีกล้องวงจรปิดบนรถไฟฟ้า ทำให้พนักงานขับรถไฟฟ้าไม่เห็นถึงเหตุการณ์ที่กำลังเกิดขึ้นบนตู้รถไฟฟ้า

### การซักซ้อมเผชิญเหตุ

ในวันที่ 2 พฤศจิกายน 2564 เจ้าหน้าที่ตำรวจสถานีตำรวจนครบาลชินจูกุได้จัดการฝึกทบทวนยุทธวิธีในการเข้าควบคุมสถานการณ์ความรุนแรงที่อาจจะเกิดขึ้นที่สถานีรถไฟชินจูกุ ถัดมาในวันที่ 16 พฤศจิกายน ได้มีการซ้อมเผชิญเหตุในลักษณะเดียวกันโดยเจ้าหน้าที่ตำรวจสถานีตำรวจภูธรอิมาริ สำหรับงานเทศกาลเซรามิกฤดูใบไม้ผลิในเมืองอาริตะ และบนชานชาลาของสถานีโทบาตะ ในเขตโทบาตะของเมืองคิตะกีวชู จังหวัดฟูกูโอกะ

ดูเพิ่ม
-------

* การโจมตีซับเวย์โตเกียวด้วยซาริน
* การสังหารหมู่ที่อากิฮาบาระ
* เหตุแทงคนในซางามิฮาระ

อ้างอิง
-------

1. 1 2  東京都調布市において発生した京王線の車両火災による 被害及び消防機関等の対応状況（第２報） *fdma.go.jp* (ภาษาญี่ปุ่น). สืบค้นเมื่อ 2021-11-21.
2. 1 2  "《京王線刺傷》"ジョーカースーツ"服部恭太容疑者の"シャワー室盗撮事件"は2度あった！「母親が付き添って警察へ…」（文春オンライン）". *Yahoo!ニュース* (ภาษาญี่ปุ่น). 2021-11-05. คลังข้อมูลเก่าเก็บจากแหล่งเดิมเมื่อ 2021-11-21. สืบค้นเมื่อ 2021-11-21.
3. ↑  "หนุ่มญี่ปุ่นคลั่ง ไล่แทง-เผารถไฟ เผยอยากโดนประหาร เหตุล้มเหลวในชีวิต". *pptvhd36.com*. 2021-11-01. สืบค้นเมื่อ 2021-11-20.`{{cite web}}`: CS1 maint: url-status (ลิงก์)
4. ↑  日本放送協会 (2021-11-01). "京王線 逮捕された24歳容疑者「人を殺し死刑になりたかった」". *NHKニュース*. สืบค้นเมื่อ 2021-11-20.`{{cite web}}`: CS1 maint: url-status (ลิงก์)
5. 1 2  นากามูระ, โคจิ (2021-11-15). "「相次ぐ電車内切りつけ・放火 どう再発を防ぐか」（時論公論）". *解説委員室ブログ* (ภาษาญี่ปุ่น). สืบค้นเมื่อ 2021-11-21.`{{cite web}}`: CS1 maint: url-status (ลิงก์)
6. ↑  日本放送協会. "京王線切りつけ 小田急に続く無差別事件「電車怖い」安全対策は | NHK". *NHK首都圏ナビ* (ภาษาญี่ปุ่น). คลังข้อมูลเก่าเก็บจากแหล่งเดิมเมื่อ 2021-11-01. สืบค้นเมื่อ 2021-11-20.
7. ↑  "京王線と京王相模原線 すべて運転再開". *NHKニュース*. 2021-11-01. สืบค้นเมื่อ 2021-11-20.`{{cite web}}`: CS1 maint: url-status (ลิงก์)
8. ↑  "「お母さんに『死ぬかもしれないけれどありがとう』って…」乗客も死を覚悟 京王線刺傷事件 緊迫の車内（ABEMA TIMES）". *Yahoo!ニュース* (ภาษาญี่ปุ่น). 2021-11-01. คลังข้อมูลเก่าเก็บจากแหล่งเดิมเมื่อ 2021-11-21. สืบค้นเมื่อ 2021-11-21.
9. ↑  "Company Profile - Keio Corporation". *www.keio.co.jp*. สืบค้นเมื่อ 2021-11-20.`{{cite web}}`: CS1 maint: url-status (ลิงก์)
10. ↑  "京王線切りつけ 小田急に続く無差別事件「電車怖い」安全対策は | NHK". *NHK首都圏ナビ* (ภาษาญี่ปุ่น). 2021-11-01. คลังข้อมูลเก่าเก็บจากแหล่งเดิมเมื่อ 2021-11-01. สืบค้นเมื่อ 2021-11-20.
11. ↑  "ＪＲ西日本 在来線車内での防犯カメラ設置進める｜NHK 奈良県のニュース". *NHK NEWS WEB*. 2021-11-17. สืบค้นเมื่อ 2021-11-21.`{{cite web}}`: CS1 maint: url-status (ลิงก์)
12. ↑  "切りつけなど事件相次ぎ 警察が刃物男想定の訓練 東京 新宿駅". *NHKニュース*. 2021-11-02. สืบค้นเมื่อ 2021-11-21.`{{cite web}}`: CS1 maint: url-status (ลิงก์)
13. ↑  "ＪＲ戸畑駅ホームで「刃物男」想定して訓練｜NHK 北九州のニュース". *NHK NEWS WEB*. 2021-11-16. สืบค้นเมื่อ 2021-11-21.`{{cite web}}`: CS1 maint: url-status (ลิงก์)